ai4bharat/Pralekha huggingface dataset:
ప్రధాన మంత్రి కార్యాలయం
ఉత్తరాఖండ్ లోని హర్షిల్ లో జవాను లతో కలసి దీపావళి పండుగ ను జరుపుకున్న ప్రధాన మంత్రి
ప్రధాన మంత్రి శ్రీ నరేంద్ర మోదీ నేడు ఉత్తరాఖండ్ లోని హర్షిల్ లో భారతీయ సైన్యానికి చెందిన జవానుల తోన, అలాగే ఐటిబిపి కి చెందిన జవానుల తో కలసి దీపావళి పండుగ ను జరుపుకొన్నారు.
ఈ సందర్భంగా జవానులకు ప్రధాన మంత్రి శుభాకాంక్షలను తెలియజేస్తూ, మారుమూల మంచు కొండల్లో విధి నిర్వహణ పట్ల వారు కనబరుస్తున్న అంకిత భావం దేశ ప్రజల కు శక్తి ని అందిస్తోందని, 125 కోట్ల మంది భారతీయుల భవిష్యత్తు ను, కల లను భద్రంగా ఉంచుతోందన్నారు. దీపావళి పండుగ వెలుగుల పండుగ; ఈ పండుగ మంచితనం అనే కాంతి ని ప్రసరిస్తుంది, భయాన్ని పారదోలుతుందని ఆయన అన్నారు. జవానులు వారి నిబద్ధత తో, క్రమశిక్షణ తో ప్రజల లో భద్రత భావన ను వ్యాప్తి చేయడానికి, నిర్భయత్వాన్ని పెంపొందించడానికి తోడ్పడుతున్నారని ఆయన పేర్కొన్నారు.
గుజరాత్ ముఖ్యమంత్రి గా తాను ఉన్నప్పటి నుండి కూడాను దీపావళి నాడు సైనికుల తో భేటీ అవుతూ వస్తున్న విషయాన్ని ఈ సందర్భంగా ప్రధాన మంత్రి గుర్తు కు తెచ్చుకొన్నారు. కొన్నేళ్ళ క్రితం తాను కైలాస్ మానస సరోవర యాత్ర లో పాలుపంచుకొన్న సందర్భం లో ఐటిబిపి కి చెందిన జవాను లతో భేటీ అయినట్లు ఆయన ప్రస్తావించారు.
భారతదేశం రక్షణ రంగం లో గొప్ప గొప్ప అడుగులు వేస్తోందని ప్రధాన మంత్రి చెప్పారు. మాజీ సైనికోద్యోగుల సంక్షేమార్థం ఒఆర్ఒపి  సహా వివిధ చర్య లను తీసుకొన్నట్లు ఆయన వివరించారు.
ఐక్య రాజ్య సమితి శాంతి పరిరక్షక కార్యకలాపాల లో పోషించిన పాత్ర కు గాను భారతీయ సైనిక దళాలు ప్రపంచ వ్యాప్తంగా గౌరవాభినందనలకు పాత్రమయ్యాయని ప్రధాన మంత్రి అన్నారు.
సైనికుల కు ప్రధాన మంత్రి మిఠాయిలను తినిపించారు. దీపావళి పర్వదినాన్ని పురస్కరించుకొని తనకు అభినందనలు తెలియజేయడం కోసం సమీప ప్రాంతాల నుండి తరలి వచ్చిన ప్రజల తో కూడా ఆయన మమేకమయ్యారు.
(
ప్రధాన మంత్రి కార్యాలయం
మిలాద్- ఉన్- నబీ నాడు ప్రజల కు శుభాకాంక్షలు తెలిపిన ప్రధాన మంత్రి
మిలాద్- ఉన్- నబీ సందర్బం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలియజేశారు.
ప్రధాన మంత్రి ఒక ట్వీట్ లో –
‘‘మిలాద్- ఉన్- నబీ శుభాకాంక్షలు. శాంతి మరియు సమృద్ధి నలు దిశలా వ్యాపించు గాక. దయ మరియు సోదరత్వం అనే సుగుణాలు ఎప్పటికీ వర్ధిల్లు గాక. ఈద్ ముబారక్.’’
అని పేర్కొన్నారు.
(
గణాంకాలు- కార్యక్రమాల అమలు మంత్రిత్వ శాఖ
"గణాంకాల దినోత్సవం" జూన్ 29, 2022న నిర్వహించబడుతుంది
ఈ సంవత్సరం థీమ్: 'సుస్థిర అభివృద్ధి కోసం డేటా'.
గణాంక, ఆర్థిక ప్రణాళిక రంగాలలో ప్రొఫెసర్  ప్రశాంత చంద్ర మహలనోబిస్ చేసిన విశేష సేవలకు గుర్తింపుగా భారత ప్రభుత్వం ప్రతి సంవత్సరం జూన్ 29వ తేదీని ఆయన జయంతికి అనుబంధంగా జాతీయ స్థాయిలో జరుపుకోవలసిన ప్రత్యేక దినాలుగా "గణాంక దినోత్సవం"గా ప్రకటించింది. సామాజిక-ఆర్థిక ప్రణాళిక మరియు విధాన రూపకల్పనలో గణాంకశాస్త్రం యొక్క పాత్ర మరియు ప్రాముఖ్యత గురించి ప్రొఫెసర్  మహలనోబిస్ నుండి ప్రేరణ పొందడానికి ప్రత్యేకించి యువతరంలో ప్రజా అవగాహన కల్పించడం ఈ దినోత్సవం లక్ష్యం.
ఈ సంవత్సరం స్టాటిస్టిక్స్ డే , 2022 యొక్క ప్రధాన ఈవెంట్ ఫిజికల్ ప్రెజెన్స్-కమ్-వర్చువల్ మోడ్ ద్వారా నిర్వహించబడుతోంది. ఈ కార్యక్రమానికి ముఖ్య అతిథిగా స్టాటిస్టిక్స్ అండ్ ప్రోగ్రామ్ ఇంప్లిమెంటేషన్  మరియు ప్లానింగ్ సహాయ మంత్రి  మరియు కార్పొరేట్ వ్యవహారాల మంత్రిత్వ శాఖ సహాయ మంత్రి రావు ఇంద్రజిత్ సింగ్ పాల్గొననున్నారు. ఈ సందర్భంగా నేషనల్ స్టాటిస్టికల్ కమిషన్  చైర్మన్ ప్రొ. బిమల్ కుమార్ రాయ్ ; భారతదేశ ప్రధాన గణాంక నిపుణుడు మరియు కార్యదర్శి , MoSPI డా. జి. పి. సమంత్ ; ఇండియన్ స్టాటిస్టికల్ ఇన్స్టిట్యూట్ డైరెక్టర్ ప్రొ. సంఘమిత్ర బంద్యోపాధ్యాయ కూడా ప్రసంగించనున్నారు. అదనంగా ,కేంద్ర మంత్రిత్వ శాఖలు/డిపార్ట్మెంట్ల సీనియర్ అధికారులు మరియు ఇతర వాటాదారులు కూడా హైబ్రిడ్  మోడ్ ద్వారా కార్యక్రమంలో పాల్గొంటారు.
సమకాలీన జాతీయ ప్రాముఖ్యత ఇతివృత్తంతో ప్రతి సంవత్సరం స్టాటిస్టిక్స్ డే జరుపుకుంటారు . స్టాటిస్టిక్స్ డే 2022 థీమ్ ' సుస్థిర అభివృద్ధి కోసం డేటా ' .
ఈ సందర్భంగా, మినిస్ట్రీ ఆఫ్ స్టాటిస్టిక్స్ అండ్ ప్రోగ్రామ్ ఇంప్లిమెంటేషన్  అనువర్తిత మరియు సైద్ధాంతిక గణాంకాల రంగంలో అధిక నాణ్యత పరిశోధన ద్వారా అత్యుత్తమ సహకారాన్ని గుర్తించి, ప్రయోజనం కోసం స్థాపించబడిన అవార్డుల ద్వారా అధికారిక గణాంక వ్యవస్థకు ప్రయోజనం చేకూరుస్తుంది. ఈ సంవత్సరం అధికారిక గణాంకాలు, 2022లో, ప్రొ. P.C. మహలనోబిస్ జాతీయ అవార్డు మరియు స్టాటిస్టిక్స్ రంగంలో జీవితకాల సహకారం, 2022 కోసం ప్రొ. PV సుఖాత్మే జాతీయ అవార్డు , 2022 ఈవెంట్లో ప్రకటించబడుతుంది. స్టాటిస్టిక్స్ డే థీమ్పై పోస్ట్ గ్రాడ్యుయేట్ విద్యార్థుల కోసం ' ఆన్ ది స్పాట్ ఎస్సే రైటింగ్ కాంపిటీషన్ , 2022' విజేతలను కూడా సత్కరిస్తారు.
ప్రోగ్రామ్ యొక్క సాంకేతిక సెషన్లో , మంత్రిత్వ శాఖ అధికారులు ప్రోగ్రామ్ యొక్క థీమ్పై క్లుప్త ప్రదర్శనను చేస్తారు , తర్వాత అంతర్జాతీయ ఏజెన్సీల నుండి నిపుణుల ప్రసంగాలు ఉంటాయి.
(Visitor Counter : 265
ఆయుష్
బడ్జెట్ 2023-24 ఆయుష్ సేవలు మరియు శాస్త్రీయ పరిశోధనలను పెంచడానికి ప్రధాన ప్రాధాన్యతనిస్తుంది
జాతీయ ఆయుష్ మిషన్ బడ్జెట్ కేటాయింపుల్లో 50 శాతం పెరుగుదల
ఈ రోజు ఆర్థిక మంత్రి నిర్మలా సీతారామన్ సమర్పించిన 2023-24 బడ్జెట్లో జాతీయ ఆరోగ్య పర్యావరణ వ్యవస్థలో ఆయుష్ వ్యవస్థను సమగ్రపరచడంపై భారత ప్రభుత్వం దృష్టి సారించింది. ఆయుష్ మంత్రిత్వ శాఖకు బడ్జెట్ కేటాయింపులు మొత్తం 20 శాతం పెరిగి రూ.3647 కోట్లకు చేరాయి. ఆయుష్ రీసెర్చ్ కౌన్సిల్స్ ద్వారా ఆయుష్ సిస్టమ్స్లో నిర్ధారణ ఆధారిత పరిశోధనలను ప్రోత్సహించడంపై కూడా బడ్జెట్లో ఉద్ఘాటించారు.
మన ప్రధాన మంత్రి శ్రీ నరేంద్ర మోదీ ఇటీవల ఆయుర్వేదానికి సంబంధించిన డేటాబేస్ యొక్క నిర్ధారణ ఆధారిత ఉత్పత్తి అవసరం గురించి మాట్లాడారు, ఇది ఆధునిక విజ్ఞాన పారామితులను పూర్తి చేస్తుంది. ఆయుష్ రీసెర్చ్ కౌన్సిల్స్ మరియు ఇన్స్టిట్యూట్లకు పెరుగుతున్న బడ్జెట్ కేటాయింపులు అదే నిబద్ధతను ప్రతిబింబిస్తున్నాయి.
కేంద్ర ప్రాయోజిత జాతీయ ఆయుష్ మిషన్ కు బడ్జెట్ కేటాయింపులు రూ. 800 కోట్ల నుంచి రూ. 1200 కోట్లకు 50 శాతం పెరిగాయి. ఆయుష్ హాస్పిటల్స్ మరియు డిస్పెన్సరీల ఉన్నతీకరణ ద్వారా అందరికీ అందుబాటు లో తక్కువ ఖర్చుతో కూడిన ఆయుష్ సేవలను అందించడం, వైద్య ఆరోగ్య సదుపాయాలను వైద్య & శ్రేయస్సు కేంద్రాలు గా  ఉన్నతీకరణ చేయడం ద్వారా సమగ్ర ప్రాథమిక ఆరోగ్య సంరక్షణ మరియు ఆయుష్ సౌకర్యాల సహ-స్థానంపై ఎన్ ఏ ఎం, పీ హెచ్ సీ లు, సీ హెచ్ సీ లు & డీ హెచ్ లపై ప్రధానంగా దృష్టి సారించింది.
ఎన్ ఏ ఎం వైద్య ఔషధ మొక్కల పెంపకం, ఆయుష్ సరఫరా కోసం నాణ్యమైన మరియు ప్రామాణికమైన పదార్ధాల ఉత్పత్తి, వ్యవసాయ వ్యవస్థలలో ఔషధ మొక్కలను ఏకీకృతం చేయడం మరియు ఔషధ మొక్కల విలువ జోడించిన వస్తువుల ఎగుమతిని పెంచడానికి కూడా మద్దతు ఇస్తుంది.
అన్ని రాష్ట్రాలు , కేంద్ర పాలిత ప్రాంతాలు  మరియు ఈశాన్య ప్రాంతాలు  కూడా గ్రాంట్స్-ఇన్-ఎయిడ్లు రూ. 861.97 కోట్ల నుండి రూ. 1246.73 కోట్లకు పెరిగాయి.
బడ్జెట్ భారతీయ సాంప్రదాయ భారతీయ వైద్య విధానం యొక్క బలాన్ని పరిగణనలోకి తీసుకుంటుంది. హోమియోపతి, యునాని, సిద్ధ, నేచురోపతి మరియు సోవా రిగ్పా వంటి ఇతర ఆయుష్ వ్యవస్థలను విద్యా సౌకర్యాన్ని మరియు సామజిక లభ్యత అందుబాటు ను మెరుగుపరచడం ద్వారా ప్రోత్సహించాల్సిన అవసరం ఉంది.
ప్రధాన మంత్రి కార్యాలయం
ఛత్తీస్ గఢ్ కు చెందిన చిత్రకారుడు శ్రీ శ్రవణ్ కుమార్ శర్మ తో సమావేశమైన ప్రధాన మంత్రి
ఛత్తీస్ గఢ్ నుండి వచ్చినటువంటి చిత్రకారుడు శ్రీ శ్రవణ్ కుమార్ శర్మ తో ప్రధాన మంత్రి శ్రీ నరేంద్ర మోదీ న్యూ ఢిల్లీ లోని తన నివాసం లో భేటీ అయ్యారు.
ఆ కళాకారుడు ప్రధాన మంత్రి యొక్క వర్ణ చిత్రాన్ని ఆయన కు కానుక గా ఇచ్చారు.
ప్రధాన మంత్రి ఒక ట్వీట్ లో -
‘‘ఛత్తీస్ గఢ్ కు చెందిన ప్రతిభావంతుడైన చిత్రకారుఢు శ్రీ శ్రవణ్ కుమార్ శర్మ ను కలుసుకొన్నాను. ఆయన కొన్నేళ్ళుగా చిత్రలేఖనం లో నిమగ్నం అయ్యారు; ఆదివాసీ కళ అంటే ఆయన కు ఎంతో మక్కువ మరి.’’ అని తెలిపారు.
రైల్వే మంత్రిత్వ శాఖ
భారతీయ రైల్వేలకు 2030కల్లానికరశూన్య కర్బన ఉద్గార స్థాయి
భారతీయ రైల్వేలు 2030 నాటికల్లా నికరశూన్య కర్బన ఉద్గార స్థాయికి చేరడాన్ని లక్ష్యంగా పెట్టుకున్న నేపథ్యంలో ఈ దిశగా కర్బన ఉద్గారాల తగ్గింపునకు అనేక కార్యక్రమాలు చేపట్టాయి. ఈ మేరకు ఇంధన పొదుపు సాంకేతికతల వినియోగం వైపు మళ్లాలని, తదనుగుణంగా పునరుత్పత్తి సామర్థ్యంతో త్రీ ఫేజ్ విద్యుత్ ఇంజన్ల తయారీ, ‘హెడ్ ఆన్ జనరేషన్’  సాంకేతికత వినియోగం, భవనాలతోపాటు బోగీలలో ‘ఎల్ఇడి'’లైట్ల వాడకం, అత్యుత్తమ నాణ్యతగల పరికరాల వాడకం, అటవీకరణ వంటి చర్యలు తీసుకుంటుంది. అంతేకాకుండా నికరశూన్య కర్బన ఉద్గార లక్ష్యసాధనకు తగిన కీలక వ్యూహాలు కూడా సిద్ధం చేసుకుంటుంది. ఇందులో పునరుత్పాదక ఇంధన వనరుల ద్వారా విద్యుదుత్పాదన; డీజిల్ నుంచి విద్యుత్ వినియోగం వైపు మళ్లడం; ఇంధన పొదుపు చర్యలకు ప్రోత్సాహం వంటివి ఉన్నాయి.
భారతీయ రైల్వేల్లో 2029-30నాటికి ఇంధన డిమాండ్ 8,200 మెగావాట్లుగా ఉంటుందని అంచనా. ఇక నికరశూన్య కర్బన ఉద్గార స్థాయి సాధన దిశగా 2029-30 నాటికి పునరుత్పాదక సామర్థ్యం 30,000 మెగావాట్లుగా ఉంటుందని అంచనా. కాగా, 2023 ఫిబ్రవరి నాటికి, దాదాపు 147 మెగావాట్ల సౌరశక్తి  ప్లాంట్ల ఏర్పాటు, దాదాపు 103 మెగావాట్ల సామర్థ్యంగల పవన విద్యుత్ ప్లాంట్లు ప్రారంభించబడ్డాయి. మరోవైపు దాదాపు 2150 మెగావాట్ల పునరుత్పాదక సామర్థ్యాన్ని కూడా జోడించారు. అంతేకాకుండా భవిష్యత్ ఇంధన అవసరాల కోసం వివిధ కొనుగోలు విధానాల ద్వారా క్రమంగా విద్యుత్ సమీకరణను పెంచాలని భారతీయ రైల్వేలు నిర్ణయించాయి.
రైల్వే, కమ్యూనికేషన్స్-ఎలక్ట్రానిక్స్ అండ్ ఇన్ఫర్మేషన్ టెక్నాలజీ శాఖల మంత్రి శ్రీ అశ్వనీ వైష్ణవ్ ఇవాళ లోక్సభలో ఒక ప్రశ్నకు ఇచ్చిన లిఖితపూర్వక సమాధానంలో ఈ సమాచారం వెల్లడించారు.
రక్షణ మంత్రిత్వ శాఖ
రక్షణ సంబంధాలను & వ్యూహాత్మక భాగస్వామ్యాన్ని మరింతగా బలోపేతం చేసేందుకు మలేసియాలో పర్యటించనున్న రక్షణ మంత్రి శ్రీ రాజ్నాథ్ సింగ్
ద్వైపాక్షిక రక్షణ సహకారాన్ని, వ్యూహాత్మక భాగస్వామ్యాన్ని మరింత పటిష్టపరచడంపై దృష్టి పెట్టి 10-11 జులై, 2023న రక్షణ మంత్రి శ్రీ రాజ్నాథ్ సింగ్ మలేసియాలో అధికారిక పర్యటన చేపట్టనున్నారు. మలేసియా రక్షణ మంత్రి దాతో సెరి మహమద్ హసన్తో రక్షణ మంత్రి ద్వైపాక్షిక చర్చలను నిర్వహించనున్నారు. ఈ చర్చల సందర్భంగా ఇరుదేశాల మధ్య రక్షణ సహకారాన్ని సమీక్షించి, పరస్పర ఒడంబడికలను మరింత బలోపేతం చేసేందుకు నూతన చొరవలను అన్వేషించనున్నారు. అలాగే, భాగస్వామ్య ఆసక్తి ఉన్న ప్రాంతీయ, అంతర్జాతీయ అంశాలపై అభిప్రాయాలను పంచుకోనున్నారు.
తన పర్యటన సందర్భంగా శ్రీ రాజ్నాథ్ సింగ్ మలేసియా ప్రధాన మంత్రి శ్రీ వైబి దాతో సెరి అన్వర్ బిన్ ఇబ్రహీమ్ను కూడా కలుసుకోనున్నారు.
మొత్తం ప్రాంతపు శాంతి, శ్రేయస్సు పట్ల ఉమ్మడి ఆసక్తిని భారత్, మలేసియాలు కలిగి ఉన్నాయి. రక్షణ, భద్రత సహా పలు వ్యూహాత్మక ప్రాంతాలకు విస్తరించిన బహుముఖీయ, బలమైన సంబంధాన్ని ఇరు దేశాలూ కలిగి ఉన్నాయి. ప్రధానమంత్రి శ్రీ నరేంద్ర మోడీ 2015లో చేసిన మలేసియా పర్యటన సందర్భంగా స్థాపించిన మెరుగైన వ్యూహాత్మక భాగస్వామ్య దృక్పధానికి అనుగుణంగా పని చేసేందుకు ఇరుదేశాలు కట్టుబడి ఉన్నాయి.
రక్షణ మంత్రిత్వ శాఖ
మిలిటరీ నర్సింగ్ సర్వీస్ మేజర్ జనరల్ స్మితా దేవ్రాణి & బ్రిగ్ అమిత దేవ్రాణిలకు నేషనల్ ఫ్లోరెన్స్ నైటింగేల్ అవార్డును ప్రదానం చేసిన రాష్ట్రపతి
సాయుధ దళాల సుప్రీం కమాండర్ అయిన రాష్ట్రపతి శ్రీమతి ద్రౌపది ముర్ము.. మిలిటరీ నర్సింగ్ సర్వీస్  అదనపు డైరెక్టర్ జనరల్  మేజర్ జనరల్ స్మితా దేవ్రాణి మరియు బ్రిగేడియర్ ఎంఎన్ఎస్, ప్రధాన కార్యాలయం, సదరన్ కమాండ్ బ్రిగేడియర్ అమితలకు 2022 మరియు 2023 సంవత్సరాలకుగాను నేషనల్ ఫ్లోరెన్స్ నైటింగేల్ అవార్డును ప్రదానం చేశారు. అవార్డు ప్రదానోత్సవం జూన్ 22, 2023న న్యూఢిల్లీలో జరిగింది.
1973లో ఆరోగ్య & కుటుంబ సంక్షేమ మంత్రిత్వ శాఖ ద్వారా స్థాపించబడిన నేషనల్ ఫ్లోరెన్స్ నైటింగేల్ అవార్డును నర్సులు మరియు నర్సింగ్ నిపుణులు సమాజానికి అందించిన విశేష సేవలకు గుర్తింపుగా అందజేస్తారు. దాదాపు నాలుగు దశాబ్దాలుగా దేవ్రాణి సోదరీమణులు చేసిన విశేషమైన సేవలకు సముచితమైన గుర్తింపుగా ఈ పురస్కారాన్ని అందజేశారు.
మేజర్ జనరల్ స్మితా దేవ్రాణి 1983లో ఎంఎన్ఎస్లో నియమితులయ్యారు. అక్టోబర్ 01, 2021న ఎంఎన్ఎస్ ఏడీజీగా బాధ్యతలు స్వీకరించడానికి ముందు కార్యాలయం బ్రిగేడియర్ ఎంఎన్ఎస్, సదరన్ కమాండ్ మాట్రాన్ కమాండ్ హాస్పిటల్ ప్రిన్సిపల్, ఎంఎన్ఎస్ డైరెక్టర్వంటి క్లినికల్, స్టాఫ్ అడ్మినిస్ట్రేటివ్ నియామకాలను నిర్వహించారు.
బ్రిగేడియర్ అమితా దేవ్రాణి 1986లో సర్వీసులోకి అడుగుపెట్టారు. సెప్టెంబర్ 01, 2021న సదరన్ కమాండ్లోని ఎంఎన్ఎస్ బ్రిగేడియర్ గా ప్రస్తుత ప్రస్తుత పదవిలో నియమితులయ్యారు. ఆమె ఇంతకుముందు.. పుణేలోని కాలేజ్ ఆఫ్ నర్సింగ్, ఆర్మ్డ్ ఫోర్సెస్ మెడికల్ కాలేజ్ ప్రిన్సిపల్, కాలేజ్ ఆఫ్ నర్సింగ్, ఆర్మీ హాస్పిటల్, రీసెర్చ్ & రెఫరల్ మరియు కాలేజ్ ఆఫ్ నర్సింగ్, ఇండియన్ నేవల్ హాస్పిటల్ షిప్  అశ్విని, వైస్ ప్రిన్సిపాల్ గా అనేక ముఖ్య పదవులు నిర్వర్తించారు. అక్కాచెల్లెళ్లిద్దరూ ఉత్తరాఖండ్లోని కోట్ద్వార్ జిల్లాకు చెందినవారు.
ఆరోగ్య, కుటుంబ సంక్షేమ మంత్రిత్వ శాఖ
మానసిక ఆరోగ్య సేవల అందుబాటు పెంపు
డిప్రెషన్ సహా మానసిక రుగ్మతలను నయం చేయడానికి, కేంద్ర ఆరోగ్య, కుటుంబ సంక్షేమ శాఖ 1982 నుంచి 'జాతీయ మానసిక ఆరోగ్య కార్యక్రమాన్ని'  అమలు చేస్తోంది. దీని కింద, 'జాతీయ ఆరోగ్య మిషన్'లో  భాగంగా, 'జిల్లా మానసిక ఆరోగ్య కార్యక్రమం'  అమలు కోసం రాష్ట్రాలు/యూటీల నుంచి వచ్చిన ప్రతిపాదనల ఆధారంగా ఆయా ప్రభుత్వాలకు సాంకేతిక, ఆర్థిక సాయాన్ని కేంద్ర ప్రభుత్వం అందిస్తోంది. డీఎంహెచ్పీ అమలు ఉద్దేశాలు:
i. నివారణ, ప్రచారం, దీర్ఘకాలిక నిరంతర సంరక్షణ సహా మానసిక ఆరోగ్య సేవలను వివిధ స్థాయుల్లో, జిల్లా ఆరోగ్య సేవల పంపిణీ వ్యవస్థ వరకు అందించడం
ii. ఆత్మహత్యల నివారణ సేవలు, పని ప్రాంతపు ఒత్తిడి నిర్వహణ, జీవన నైపుణ్యాల శిక్షణ, పాఠశాలలు & కళాశాలల్లో కౌన్సెలింగ్ అందించడం
iii. మానసిక ఆరోగ్య సంరక్షణ కోసం మౌలిక సదుపాయాలు, ఉపకరణాలు, సిబ్బంది పరంగా సంస్థాగత సామర్థ్యాన్ని పెంచడం
iv. సామాజిక అవగాహన, మానసిక ఆరోగ్య సేవల పంపిణీలో భాగస్వామ్యాన్ని ప్రోత్సహించడం
మానసిక ఆరోగ్య సేవల అందుబాటును మెరుగుపరిచే ఉద్దేశ్యంతో, ప్రాథమిక ఆరోగ్య సంరక్షణ స్థాయిలోనే మానసిక ఆరోగ్య సేవలను బలోపేతం చేయడానికి ప్రభుత్వం చర్యలు తీసుకుంటోంది. ఆయుష్మాన్ భారత్-హెచ్డబ్ల్యూసీ పథకం కింద, సమగ్ర ప్రాథమిక ఆరోగ్య సంరక్షణలో భాగంగా, మానసిక ఆరోగ్య సంరక్షణ సేవలను సేవల ప్యాకేజీకి అనుసంధానించారు. మానసిక, నాడీ సంబంధ, సబ్స్టాన్స్ యూజ్ డిజార్డర్స్పై  కార్యాచరణ మార్గదర్శకాలు ఆరోగ్య కేంద్రాల  స్థాయిలో, ఆయుష్మాన్ భారత్ పరిధిలో విడుదలయ్యాయి. ఈ మార్గదర్శకాల ద్వారా, సమాజంలోని అన్ని వర్గాలకు ప్రాథమిక స్థాయిలో మానసిక ఆరోగ్య సేవలు అందుతున్నాయి.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డా.భారతి ప్రవీణ్ పవార్ ఈ సమాచారాన్ని లిఖితపూర్వక సమాధానంగా ఇవాళ రాజ్యసభకు వెల్లడించారు.
ప్రధాన మంత్రి కార్యాలయం
రాజ్యాంగ బిల్లు, 2021 కు ఉభయ సభల లో ఆమోదం లభించడాన్ని ప్రశంసించినప్రధాన మంత్రి
రాజ్యాంగ  బిల్లు, 2021 ఉభయ సభల లో ఆమోదం పొందడం దేశ ప్రజల కు ఒక మహత్వపూర్ణమైనటువంటి క్షణం అని ప్రధాన మంత్రి శ్రీ నరేంద్ర మోదీ అభివర్ణించారు.
‘‘రాజ్యాంగ  బిల్లు, 2021 ఉభయ సభల లో ఆమోదాన్ని పొందడం దేశ ప్రజల కు ఒక మహత్వపూర్ణమైనటువంటి క్షణం. ఈ బిల్లు సామాజిక సశక్తీకరణ ను పెంచుతుంది. సమాజం లో ఆదరణ కు నోచుకోనటువంటి వర్గాల వారి కి గౌరవం, అవకాశాలు, న్యాయం లభించేందుకు పూచీ పడాలన్న మా ప్రభుత్వ వచనబద్ధత కు ఈ బిల్లు అద్దం పడుతుంది కూడాను.’’ అని ప్రధాన మంత్రి ఒక ట్వీట్ లో పేర్కొన్నారు.
పౌర విమానయాన మంత్రిత్వ శాఖ
ఉడాన్ పథకం కింద పెరిగిన ప్రయాణికుల సంఖ్య
పథకం ప్రారంభించినప్పటి నుండి ఆర్సిఎస్ ఉడాన్ విమానంలో ప్రయాణించిన 1.23 కోట్ల పైగా ప్రయాణికులు
తొమ్మిది హెలిపోర్ట్లు, రెండు వాటర్ ఏరోడ్రోమ్లతో సహా 148 విమానాశ్రయాలు ఇప్పటి వరకు అభివృద్ధి /ప్రారంభం అయ్యాయి.
స్కీమ్ ప్రారంభమైనప్పటి నుండి 1.23 కోట్ల మంది ప్రయాణికులు రీజనల్ కనెక్టివిటీ స్కీమ్  ఉడాన్ విమానాల్లో ప్రయాణించారు. తొమ్మిది హెలిపోర్ట్లు, రెండు వాటర్ ఏరోడ్రోమ్లతో సహా 148 విమానాశ్రయాలు ఇప్పటి వరకు అభివృద్ధి చేశారు/ప్రారంభించారు. విమానాశ్రయాల జాబితా, రాష్ట్రాల వారీగా అనుబంధంలో పొందుపరచడం జరిగింది.
ఉడాన్ ప్రాంతాల కింద విమానాశ్రయాలు/ హెలిపోర్ట్లు & వాటర్ ఏరోడ్రోమ్ల అభివృద్ధి/పునరుద్ధరణ ఆలస్యం కావడానికి ప్రధాన కారకాలు:
- సకాలంలో భూమిని కేటాయించని రాష్ట్ర ప్రభుత్వ అసమర్థత.
- కొత్తగా ప్రవేశించేవారు షెడ్యూల్ కమ్యూటర్ ఆపరేటర్ అనుమతులను పొందడానికి ఎక్కువ సమయం తీసుకుంటారు, ఎందుకంటే వారు అవసరాలను సకాలంలో పూర్తి చేయలేదు.
- కోస్టల్ రెగ్యులేషన్ జోన్ , పర్యావరణ సంబంధించి క్లియరెన్స్లు
- సరైన ఎయిర్ క్రాఫ్ట్ లభ్యం లేకపోవడం
- విమానాల లీజింగ్ సమస్యలు, చిన్న విమానాల డెలివరీకి ఎక్కువ సమయం పట్టడం, విదేశాల నుంచి విడిభాగాలను సేకరించడంలో ఇబ్బందులు
- రాష్ట్ర ప్రభుత్వం లేదా యుటి, పిఎస్యు కింద విమానాశ్రయాలు, హెలిపోర్ట్లు, వాటర్ ఏరోడ్రోమ్లు కొన్నిసార్లు సకాలంలో సిద్ధంగా ఉండవు.Airports,
అప్గ్రేడేషన్ పనుల పురోగతిని క్రమం తప్పకుండా పర్యవేక్షించడం, విమానాశ్రయాల నిర్వహణలో ఉన్న అడ్డంకులను తొలగించడం సకాలంలో పూర్తయ్యేలా చేయడం జరుగుతుంది.
ఈ సమాచారాన్ని ఈరోజు లోక్సభలో ఒక ప్రశ్నకు పౌర విమానయాన శాఖ సహాయ మంత్రి జనరల్  వి.కె. సింగ్  లిఖితపూర్వక సమాధానంలో తెలిపారు.
రక్షణ మంత్రిత్వ శాఖ
సరిహద్దు మౌలిక సౌకర్యాల ఏర్పాటుకు సంబంధించి షెకట్కర్ కమిటీ సిఫార్సులను అమలు చేస్తున్న ప్రభుత్వం
సరిహద్దు మౌలికాభివృద్ధికి సంబంధించి లెఫ్టనెంట్ జనరల్ డి.బి.షెకట్కర్ అధ్యక్షతన నిపుణుల కమిటీ చేసిన మూడు ముఖ్యమైన సిఫారసులను ప్రభుత్వం అంగీకరించి, అమలులోకి తెచ్చింది. సరిహద్దుల్లో రహదారుల నిర్మాణం వేగవంతం చేయడం, సరిహద్దు ప్రాంతాల్లో సామజిక ఆర్థిక అభివృద్ధి సాధించడం ఈ సిఫార్సుల ముఖ్యోద్దేశం.
సరిహద్దు మౌలిక సదుపాయాల కల్పనకు సంబంధించిన అంశంపై, బోర్డర్ రోడ్స్ ఆర్గనైజేషన్  సామర్థ్యానికి మించి రహదారి నిర్మాణ పనులను అవుట్సోర్స్ చేయడానికి ప్రభుత్వం నిపుణుల కమిటీ సిఫారసును ప్రభుత్వం అమలు చేసింది. రూ.100 కోట్లకు పైబడిన పనులను ఇంజనీరింగ్ ప్రొక్యూర్మెంట్ కాంట్రాక్టు  పద్ధతిలో నిర్వహించడాన్ని తప్పనిసరి చేశారు.
ఆధునిక నిర్మాణ ప్లాంట్లు, పరికరాలు, యంత్రాల ప్రవేశానికి సంబంధించిన ఇతర సిఫారసులను దేశీయ, విదేశీ సేకరణల కోసం మెరుగైన సేకరణ అధికారాలను రూ .7.5 కోట్ల నుంచి రూ .100 కోట్ల వరకు బీఆర్ఓకు అప్పగించడం ద్వారా అమలు చేశారు. బోర్డర్ రోడ్లు ఇటీవల హాట్-మిక్స్ ప్లాంట్ 20/30 టిపిహెచ్ ని ప్రవేశపెట్టింది. ఇదేమి రోడ్లు వేగంగా వేయడానికి, రిమోట్ ఆపరేటెడ్ హైడ్రాలిక్ రాక్ డ్రిల్స్ డిసి -400 ఆర్ హార్డ్ రాక్ కటింగ్ కోసం, ఎఫ్ -90 సిరీస్ స్వీయ-చోదక మంచు-కట్టర్లు / బ్లోయర్స్ వేగవంతమైన మంచు తొలగింపునకు ఉపయోగపడుతుంది.
ఖచ్చితమైన పేలుడు కోసం బ్లాస్టింగ్ టెక్నాలజీ, నేల స్థిరీకరణ కోసం జియో-టెక్స్టైల్స్ను ఉపయోగించడం, పేవ్మెంట్లకు సిమెంటిషియస్ బేస్, ఉపరితలం కోసం ప్లాస్టిక్ పూత కంకరలు వంటి కొత్త సాంకేతిక పరిజ్ఞానం కూడా నిర్మాణ వేగాన్ని పెంచడానికి ఉపయోగించబడుతోంది. ఆర్థిక, పరిపాలనా అధికారాల కేటాయింపు ద్వారా క్షేత్రస్థాయి అధికారుల సాధికారతతో, వేగంగా పనుల ఫైనాన్సియల్ క్లోజర్ జరగడంలో గణనీయమైన మెరుగుదల కనిపించింది.
భూసేకరణ, అటవీ-పర్యావరణ క్లియరెన్స్ వంటి అన్ని చట్టబద్ధమైన అనుమతులు కూడా వివరణాత్మక ప్రాజెక్ట్ రిపోర్ట్  ఆమోదంలో భాగంగా చేయబడతాయి. ఇంకా, ఈపిసి అమలు విధానాన్ని అవలంబించడంతో, 90 శాతం చట్టబద్ధమైన అనుమతులు పొందినప్పుడు మాత్రమే పనిని ఇవ్వడం తప్పనిసరి, అలాగే ప్రాజెక్ట్ ప్రారంభానికి ముందస్తు అనుమతులు పొందడం గురించి నిపుణుల కమిటీ సిఫారసును అమలు చేస్తుంది.
(Visitor Counter : 270
ప్రధాన మంత్రి కార్యాలయం
47వ జి7 శిఖర సమ్మేళనం లో పాలుపంచుకోనున్న ప్రధాన మంత్రి
యుకె ప్రధాని శ్రీ బోరిస్ జాన్ సన్ ఆహ్వానించిన మీదట ప్రధాన మంత్రి శ్రీ నరేంద్ర మోదీ జూన్ 12వ, 13వ తేదీ లలో వర్చువల్ విధానం లో జరుగనున్న జి7 సమిట్ తాలూకు అవుట్ రీచ్ సెశన్స్ లో పాలుపంచుకోనున్నారు. ప్రస్తుతం జి7 అధ్యక్ష బాధ్యత ను నిర్వహిస్తున్న యుకె భారతదేశం తో పాటు ఆస్ట్రేలియా ను, కొరియా గణతంత్రాన్ని, దక్షిణ ఆఫ్రికా ను జి7 శిఖర సమ్మేళనానికి అతిథి దేశాలు గా పాల్గొనవలసిందంటూ ఆహ్వానించింది. ఈ సమావేశాన్ని హైబ్రిడ్ పద్ధతి లో నిర్వహించడం జరుగుతుంది.
‘బిల్డ్ బ్యాక్ బెటర్’ అనే అంశం ఈ శిఖర సమ్మేళనం ఇతివృత్తం గా ఉంది. యుకె అధ్యక్షత న నాలుగు ప్రాధాన్య రంగాల ను ఎంపిక చేయడమైంది. ఆ నాలుగు ప్రాధాన్య రంగాలు ఏవేవి అంటే, కరోనా వైరస్ బారి నుంచి ప్రపంచ దేశాలు కోలుకోవడానికి దారి చూపడం, భావి మహమ్మారుల కు వ్యతిరేకం గా ప్రతిఘాతకత్వాన్ని పటిష్ట పరచడం; స్వేచ్ఛాయుతమైనటువంటి, న్యాయమైనటువంటి వ్యాపారాన్ని సమర్థించడం ద్వారా రాబోయే కాలం లో సమృద్ధి ని పెంచడం; జలవాయు పరివర్తన ను ఎదుర్కోవడం, భూగ్రహం లో జీవ వైవిధ్యాన్ని పరిరక్షించడం; ఉమ్మడి విలువ ల, పక్షపాతానికి తావు ఉండనటువంటి సమాజాల పక్షం వహించడమూను. ఆరోగ్యం పైన, జలవాయు పరివర్తన పైన నేత లు శ్రద్ధ వహిస్తూ, అన్ని దేశాలు ప్రపంచ వ్యాప్త వ్యాధి నుంచి కోలుకోవడానికి ముందుకు పోవలసిన మార్గం గురించి వారి వారి అభిప్రాయాల ను తెలియజేస్తారన్న ఆశ ఉంది.
జి7 సమావేశం లో ప్రధాన మంత్రి పాలుపంచుకోవడం ఇప్పటికి ఇది రెండో సారి. 2019వ సంవత్సరం లో జి7 కు ఫ్రాన్స్ అధ్యక్ష స్థానం లో ఉండగా బియారిత్జ్ సమిట్ కు భారతదేశాన్ని ఒక ‘‘సౌహార్ద రాయబారి’’ గా ఆహ్వానించడం జరిగింది. అప్పట్లో ‘జలవాయు, జీవ వైవిధ్యం మరియు మహాసముద్రాలు’ మరియు ‘డిజిటల్ ట్రాన్స్ ఫర్ మేశన్’ అనే విషయాల పై సాగిన సమావేశాల లో ప్రధాన మంత్రి పాల్గొన్నారు.
రహదారి రవాణా, హైవేల మంత్రిత్వ శాఖ
త్రిపురలో రేపు 9 జాతీయ రహదారి ప్రాజెక్టులకు శంకుస్థాపన చేయనున్న శ్రీ గడ్కరీ
ఆ ప్రాంత సామాజిక-ఆర్థిక పరిస్థితులను మెరుగుపరచనున్న ప్రాజెక్టులు
పర్యాటక, ఆర్థిక, అంతర్జాతీయ అనుసంధానంలో అనూహ్య వృద్ధికి ఆస్కారం
త్రిపురలో రేపు 9 జాతీయ రహదారుల నిర్మాణ ప్రాజెక్టులకు; కేంద్ర రహదారి రవాణా, హైవేల శాఖ మంత్రి శ్రీ నితిన్ గడ్కరీ శంకుస్థాపన చేయనున్నారు. వీటి మొత్తం పొడవు దాదాపు 262 కి.మీ. రూ.2752 కోట్ల విలువతో నిర్మాణం చేపట్టనున్నారు. ముఖ్యమంత్రి శ్రీ బిప్లబ్ కుమార్ దేవ్ ఈ కార్యక్రమానికి అధ్యక్షత వహిస్తారు. కేంద్ర సహాయ మంత్రులు శ్రీ జితేంద్ర సింగ్, వి.కె.సింగ్, రాష్ట్ర మంత్రులు, ఎంపీలు, ఎమ్మెల్యేలు, కేంద్ర, రాష్ట్ర ప్రభుత్వాల సీనియర్ అధికారులు ఈ కార్యక్రమంలో పాల్గొంటారు.
ఈ ప్రాజెక్టులు పూర్తయితే; వేగవంతమైన, ఇబ్బందులు లేని అంతర్రాష్ట్ర, బంగ్లాదేశ్తో అంతర్జాతీయ అనుసంధానానికి వీలవుతుంది. రాష్ట్రంలో పర్యాటక వృద్ధికి ప్రధాన కారకమవుతుంది. రాష్ట్రంలోని వివిధ పర్యాటక, చారిత్రక,
మతపరమైన ప్రాంతాలను సందర్శించడానికి ఉత్తమ, వేగవంతమైన, సురక్షిత ప్రయాణాలను ఈ ప్రాజెక్టులు అందిస్తాయి. ఆ ప్రాంత ప్రజలకు ఉద్యోగాలు, స్వయం ఉపాధిని కల్పిస్తాయి. దీంతోపాటు, ప్రయాణ సమయం, ఇంధనాన్ని ఆదా చేస్తాయి. వాహనాల నిర్వహణ ఖర్చులు కూడా తగ్గుతాయి. రాష్ట్రంలోని సామాజిక-ఆర్థిక పరిస్థితుల్లో పురోగతి కనిపిస్తుంది. మార్కెట్లకు వెళ్లే సదుపాయం, వ్యవసాయ ఉత్పత్తుల రవాణా మెరుగవుతుంది. తద్వారా ఆయా వస్తువులు, సేవల ధరలు తగ్గుతాయి. ఆరోగ్యపరంగానూ వేగవంతమైన సేవలను అందుకోవచ్చు. రాష్ట్రంలో పర్యాటక, ఆర్థిక, అంతర్జాతీయ అనుసంధానంలో వృద్ధి కనిపిస్తుంది. మొత్తంగా ఈ కొత్త ప్రాజెక్టులు త్రిపుర జీడీపీకి కారకాలవుతాయి.
కొత్త ప్రాజెక్టులు:
|
|
క్ర.సం.
|
|
ప్రాజెక్టు పేరు
|
|
పొడవు 
|
|
ఖర్చు 
|
|
1
|
|
ఎన్హెచ్-108ఏ, జోలయ్బారి-బెలోనియా
|
|
21.4
|
|
201.99
|
|
2
|
|
ఎన్హెచ్-208, కైలాషహర్ - కుమార్ఘాట్
|
|
18.60
|
|
277.50
|
|
3
|
|
ఎన్హెచ్-8, ఖాయేర్పూర్-ఆమ్తాలి 
|
|
12.90
|
|
147
|
|
4
|
|
ఎన్హెచ్-108బి, అగర్తలా - ఖోవై

|
|
38.80
|
|
480.19
|
|
5
|
|
ఎన్హెచ్-208ఎ, కైలాషహర్-కుర్తి వంతెన

|
|
36.46
|
|
473.49
|
|
6
|
|
ఎన్హెచ్ 44ఎ, మను-సిమ్లంగ్

|
|
36.54
|
|
595.12
|
|
7
|
|
ముహురి నదిపై ఉన్న ఆర్సీసీ బ్రిడ్జి & గోమతి నదిపై ఉన్న ఆర్సీసీ బ్రిడ్జి
|
|
2
|
|
83.06
|
|
8
|
|
ఎన్హెచ్-8 ద్వారా చురైబారి-అగర్తాలా విభాగాన్ని బలోపేతం చేయడం
|
|
74.85
|
|
257.96
|
|
9
|
|
ఎన్హెచ్-44 సెక్షన్లోని చురైబారి-అగర్తాలా విభాగంలో వృద్ధి
|
|
21.789
|
|
236.18
|
||
|
మొత్తం
|
|
261.339
|
|
2752.49
మానవ వనరుల అభివృద్ధి మంత్రిత్వ శాఖ
జిల్లాలకు సంబంధించి 2020–21, 2021–22 కాలానికి జిల్లాల
పనితీరు వర్గీకరణ సూచిక  ఉమ్మడి నివేదికను విడుదల చేసిన కేంద్రవిద్యా మంత్రిత్వశాఖ.
దేశ వ్యాప్తంగా వివిధ రాష్ట్రాలు ,కేంద్ర పాలిత ప్రాంతాలకు సంబంధించి పిజిఐ–డి నివేదిక
2020–21 సంవత్సరానికి 748 జిల్లాల గ్రేడింగ్ నిర్వహించింది.
కేంద్ర విద్యా మంత్రిత్వశాఖలోని పాఠశాల విద్య, అక్షరాస్యతా విభాగం ఈరోజు 2020–21, 2021–22 విద్యా సంవత్సరాలకు సంబంధించి,
వివిధ జిల్లాల పనితీరు ప్రమాణాల వర్గీకరణ ఉమ్మడి నివేదికను విడుదల చేసింది. ఈ పిజిఐ– డి నివేదిక జిల్లా స్థాయిలో పాఠశాల విద్యా పనితీరును
అంచనా వేస్తుంది. ఇందుకు సమగ్ర విశ్లేషణకు వీలుగా ఇండెక్స్ను రూపొందించారు.
భారత విద్యా వ్యవస్థ , ప్రపంచంలోనే అతిపెద్ద వ్యవస్థ. ఇందులో 14.9 లక్షల పాఠశాలలు, 95 లక్షల మంది ఉపాధ్యాయులు,
26.5 కోట్ల మంది విద్యార్థులు ఉన్నారు. వీరు వివిధ సామాజిక, ఆర్థిక నేపథ్యాలు కలిగిన వారు. పాఠశాల విద్య, అక్షరాస్యతా విభాగం రాష్ట్రాలకు సంబంధించి పనితీరు గ్రేడింగ్ ఇండెక్స్ –పిజిఐకి రూపకల్పన చసి, 2017–18 నుంచి 2020–21 వరకు నివేదికను విడుదల చేసింది.రాష్ట్ర పిజిఐ రూపకల్పనలొ సాధించిన విజయంతో దేశంలో పాఠశాల విద్యకు సంబంధించి జిల్లా స్థాయి పనితీరు గ్రేడింగ్కు రూపకల్పన చేసింది.
జిల్లాలనుంచి ఆన్లైన్ ద్వారా సమాచారం తెప్పించారు. పిజిఐ–డి జిల్లాస్థాయిలో విద్యా వ్యవస్థలో గల అంతరాలను గుర్తించి వికేంద్రీకృత పద్ధతిలో పరిస్థితిని మెరుగుపరిచేందుకు రాష్ట్ర విద్యాశాఖలకు ఉపకరిస్తుంది.
సూచికల వారీగా పిజిఐ స్కోరు ను బట్టి ఏ విషయంలో జిల్లాలలో పరిస్థితి మెరుగుపరచాలో తెలుస్తుంది.2018–19,2019–20 సంవత్సరానికి పిజిఐ –డి నివేదిక విడుదల కాగా,ప్రస్తుతం విడుదల అయినది 2020–21,2021–22 సంవత్సరాలకు సంబంధించిన ఉమ్మడి నివేదిక..పిజిఐ –డి లో 83 సూచికలకు సంబంధించి 600 పాయింట్ల వెయిటేజ్ ఉంటుంది. వీటిని ఆరు గ్రూపులుగా విభజించారు. అవి ఫలితాలు, చురుకైన తరగతిగది కార్యకలాపాలు,మౌలిక సదుపాయాలు, విద్యార్థుల చేరిక, పాఠశాల భద్రత, పిల్లల భద్రత, డిజిటల్ అభ్యసన , పరిపాలనా ప్రక్రియలు.
ఈ కేటగిరీలను తిరిగి 12 డొమెయిన్లుగా విభజించారు. అవి అభ్యసన సామర్ధ్య ఫలిఆలు, నాణ్యత,అందుబాటు ఫలితాలు, టీచర్ల అందుబాటు, ప్రొఫెషనల్ అభివృద్ధి ఫలితాలు,అభ్యసన నిర్వహణ, అభ్యసన ప్రోత్సాహక కార్యకలాపాలు, పాఠశాల భద్రత, విద్యార్థి రక్షణ, డిజిటల్ అభ్యసన, నిధుల సమ్మిళితం,వాడకం, సిఆర్సి పనితీరు పెంపు, హాజరుపర్యవేక్షక వ్యవస్థ, పాఠశాల నాయకత్వ అభివృద్ధి వంటివి ఉన్నాయి.
పిజిఐ–డి , జిల్లాలను పది గ్రేడ్లుగా విభజిస్తుంది. గరిష్ఠ గ్రేడు దక్ష్, ఇది మొత్తం పాయింట్లలో 90 శాతం పాయింట్లకు పైగా సాధించిన వాటికి ఇస్తారు. పిజిఐ–డిలో కనిష్ఠ గ్రేడు ఆకాంక్షి,
ఇందులో మొత్తం పాయింట్లలో 10 శాతం వరకు మాత్రమే సాధించిన వాటికి దీనిని కేటాయిస్తారు.పిజిఐ–డి అంతిమ లక్ష్యం ఆయా జిల్లాలు పాఠశాల విద్యను ప్రాధాన్యతా అంశంగా స్వీకరించి అవి అత్యున్నత స్థాయి గ్రేడ్ సాధించే దిశగా పనితీరు మెరుగుపరచుకునేలా చేయడమే.
2020–21,2021–22సంవత్సరాలకు సంబంధించి పిజిఐ–డి ఉమ్మడి నివేదికను https://www.education.gov.in/statistics-new?shs_term_node_tid_depth=396&Apply=Apply లింక్పై గమనించవచ్చు.